

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 8 gener 2017**

**Baqueira Beret obre durant les vacances de Nadal més de 90 km de pistes amb sol i molta diversió**

**L'estació de la Val d'Aran i les Valls d'Àneu ha obert més de 90 km esquiables de pistes durant les vacances de Nadal connectant els tres sectors de Baqueira, Beret i Bonaigua.**

Baqueira Beret ha estat oberta des de Peülla fins Blanhiblar i fins i tot s'ha posat en funcionament el Dossau. Aquesta última instal·lació va obrir la primera setmana de gener permetent sumar un total 92 km de pistes obertes.

El sol i el bon temps han estat els protagonistes absoluts d'aquestes dues setmanes de Nadal en la qual s'han dut a terme les tradicionals activitats amb el Pare Noel, baixada de torxes, focs artificials de cap d'any, el concert d'any nou i Reis Mags.

L'estació ha estat oberta tots els dies de les vacances amb una mitjana entre 80 i 90 km esquiables. L'esforç realitzat pels equips de preparació de pistes i els de producció de neu ha fet possible que l'absència de precipitacions atlàntiques d'aquesta temporada, fins ara, no fos un problema per als 125.000 esquiadors que han gaudit de les seves vacances de Nadal a Baqueira Beret entre el 26 de desembre i el 8 de gener.

També ha estat obert durant les vacances l'snowpark de Beret i els 6 punts de venda i lloguer de Ski Service han funcionat al màxim.

**Après ski cada vegada més divertit**

Després de la jornada d'esquí els esquiadors han pogut gaudir de la nova Borda Lobato, situada al costat de l'Hotel Montarto i en la qual s'ha obert una terrassa per a prendre una copa després d'un llarg dia a pistes.

El Winebar by Vinya Pomal situat també a Baqueira 1500 a la plaça Fòrum ha celebrat aquest Nadal el seu primer aniversari amb una festa el dia 7 de gener. Destacar també que a pocs metres d'aquest establiment es troba la nova botiga de productes gourmet Deli Baqueira que l'arrodonir l'oferta de qualitat a la zona ha tingut moltes visites.

A pistes, hi ha hagut grans festes com la baixada d'ampolles il·luminades del dia 28 al Moët Winter Lounge d'Orri amb festa nocturna inclosa. Cal destacar la nova atracció de la terrassa del 5J Grill Baqueira a 1800 on s'ha instal·lat un ampli trineu a la terrassa on degustar els productes d'aquest selecte local i capturar el que s'ha anomenat els "Moments 5J". Finalment, el petit Baqueira Bar ha animat molt les tardes de l'estació amb els seus DJ punxant a la zona d'arribada de la Volta a Casa.

**AGENDA**

-Celebració **World Snow Day** per al 14/1: per conèixer els avantatges i el programa del WSD clica al link http://bit.ly/WorldSnowDayBaqueira

-**II Trofeu AC HOTELS - CAEI Màsters** per al 14 i 15/1: es tracta de la primera cursa de la temporada del circuit Copa d'Espanya de Màsters del calendari Reial Federació Espanyola Esports d'Hivern (RFEDI) i organitzada pel CAEI destinada a esquiadors de més de 30 anys. Un Gegant el dissabte i un Eslàlom diumenge oberta per a corredors veterans amb llicència i també categoria OPEN (esquiadors sense llicència de corredor). Hi haurà village amb animacions en meta gentilesa d'AC Hotels. Com premis hi haurà diverses estades de caps de setmana a AC Hotels by Marriot. Per apuntar-se: inscripciones@caei.es / 973.642.057

**Més informació:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

@baqueira\_beret